
Grozījumi Ministru kabineta 2022. gada 13. septembra noteikumos Nr. 572 "Valsts un Eiropas Savienības atbalsta piešķiršanas kārtība pasākumā "Investīcijas zvejas un akvakultūras produktu apstrādē""
Izdoti saskaņā ar Lauksaimniecības un lauku attīstības likuma 5. panta ceturto un septīto daļu
· Izdarīt Ministru kabineta 2022. gada 13. septembra noteikumos Nr. 572 "Valsts un Eiropas Savienības atbalsta piešķiršanas kārtība pasākumā "Investīcijas zvejas un akvakultūras produktu apstrādē"" (Latvijas Vēstnesis, 2022, 180. nr.; 2024, 61. nr.; 2025, 40. nr.) šādus grozījumus:
· 1. Izteikt 18. punktu šādā redakcijā:
· "18. Lauku atbalsta dienests projektu iesniegumus sarindo, ņemot vērā iegūto punktu skaitu projektu atlases kritērijos, kurus apstiprinājusi Programmas zivsaimniecības attīstībai 2021.–2027. gadam uzraudzības komiteja, kas izveidota saskaņā ar normatīvajiem aktiem par kārtību, kādā administrē un uzrauga Eiropas Jūrlietu, zvejniecības un akvakultūras fondu, kā arī valsts atbalstu zvejniecības un akvakultūras attīstībai 2021.–2027. gada plānošanas periodā."
· 2. Papildināt ar 34.9. apakšpunktu šādā redakcijā:
· "34.9. informāciju par pretendenta elektroenerģijas patēriņu iepriekšējā kalendāra gadā, ja projekts paredz atjaunojamās enerģijas ražošanu pašpatēriņam. Ja atjaunojamās enerģijas ražošanas jauda pārsniedz iepriekšējā kalendāra gadā patērētās elektroenerģijas daudzumu, pretendents papildus iesniedz pamatojumu elektroenerģijas jaudas palielināšanai un tehnisko dokumentāciju, kas apliecina sagaidāmo elektroenerģijas patēriņa palielinājumu."
· 3. Svītrot 37. punktu.
· 4. Svītrot 39.2. apakšpunktu.
· 5. Izteikt 40. punktu šādā redakcijā:
· "40. Atbalsta saņēmējs, sākot ar nākamo gadu pēc projekta īstenošanas, par pilno noslēgto gadu un turpmāk visā projekta uzraudzības periodā katru gadu mēneša laikā pēc gada pārskata iesniegšanas Valsts ieņēmumu dienestā iesniedz Lauku atbalsta dienesta elektroniskās pieteikšanās sistēmā pārskatu, norādot šo noteikumu 8. un 9. punktā minētā izvēlētā rādītāja sasniegto vērtību."
· 6. Papildināt ar 40.1 punktu šādā redakcijā:
· "40.1 Atbalsta saņēmējs projekta uzraudzības periodā pēc Lauku atbalsta dienesta pieprasījuma iesniedz Lauku atbalsta dienesta elektroniskās pieteikšanās sistēmā datus par iepriekšējā kalendāra gada saimnieciskās darbības rādītājiem."
· 7. Izteikt 42. punktu šādā redakcijā:
· "42. Ja atbalsta saņēmējs ir šo noteikumu 5.3. apakšpunktā minētais pretendents, tas pēdējo maksājumu saņem pēc pilnīgas projekta īstenošanas un zvejas produktu apstrādes atzīšanas Pārtikas un veterinārajā dienestā vai – ja projektā bijuši ieguldījumi akvakultūras produktu apstrādei – pēc atbilstošas reģistrācijas Pārtikas un veterinārā dienesta uzraudzībai pakļauto uzņēmumu reģistrā."
· 8. Svītrot 43. punktu.
· 9. Svītrot pielikumu.

